Kusudama

Kusudama d awal i d-yekkan seg tutlayt tajapunit. D isem yesdduklen sin wawalen, awal [kusu] = Tasnajya akked wawal [dama] = Takurt.
Kusudama d tawsit seg tewsatin n wurigami. D urigami akuran ansayan n Japun. Ttinin-ak d netta i d ababat n wurigami azegriran. Acu kan tawsit-a ur tquder ara yiwen n umenzay seg yimenzayen n wurigami atrar, d asemlili n yizegriren s uxiḍi akked usemlili s usentaḍ. Zik ttarran-as i tkurt n kusudama ddwa neɣ rriḥi sakin ad tt-ɛellqen deg uxxam. Ma d tura, ḍefsen tikurin n ukaɣeḍ i tedlegt n uxxam.